طيب كده انت هتقول دى حاجة كويسة ماهى الجنحة المباشرة أسرع من محضر الشرطة… !! هقولك ماهو مش كل الجرائم ينفع تترفع عن طريق الجنحة المباشرة وكمان لو المتهم لم يعلن بالجنحة المباشرة يبقى ساعتها مش حتعرف ترفعها وحتأخد إجراءات أطول من محضر الشرطة كمان . بعكس محضر الشرطة انت كل الى بتحتاجه هو عنوان المتهم فى دائرة القسم اللى بتعمل فيه المحضر وبس يعنى مش محتاج تعلنه ولا حاجة …. ومش كده وبس أهم فرق بين محضر الشرطة والجنحة المباشرة انك لما بتعمل محضر الشرطة المتهم لازم يحضر بشخصه فى الاستئناف أو المعارضة الاستئنافية … أما فى الجنحة المباشرة فحضور المتهم غير وجوبى فى الاستئناف ويكفى حضور محاميه فقط … وطبعا فى ناس كتير حتخاف تحضر فى الاستئناف بشخصها وتقول طيب ما انا اتصالح احسن بخلاف الجنحه المباشره هتقول انا هخسر ايه خلى المحامى يحضر يمكن اخد براءة ولو اتحكم عليا أبقى اعمل تصالح قدام المحامى العام وده طبعا حيطول الفتره شوية …. المهم ده فرق بسيط بينهم علشان تعرف اى طريق هيكون أفضل كل حاجة ليها مميزات وعيوب .